Rewben Mashangva
ರೆವ್ಬೆನ್ ಮಶಾಂಗ್ವಾ, ಗುರು ರೆವ್ಬೆನ್ ಮಶಾಂಗ್ವಾ (ಜನನ ಜೂನ್ 21,1961), ಭಾರತದ ಮಣಿಪುರದ ಜಾನಪದ ಸಂಗೀತಗಾರ ಮತ್ತು ಗಾಯಕರಾಗಿದ್ದಾರೆ. ಅವರು ಮಣಿಪುರದ ತಂಗ್ಖುಲ್ ನಾಗಾದ ಸಂಗೀತ ಸಂಪ್ರದಾಯವನ್ನು ಪುನರುಜ್ಜೀವನಗೊಳಿಸಿದ್ದಕ್ಕಾಗಿ ಮತ್ತು ಅವರ ಹಾಡುಗಳಲ್ಲಿ ಸಾಂಪ್ರದಾಯಿಕ ಸಂಗೀತ ವಾದ್ಯಗಳ ಬಳಕೆಗೆ ಹೆಸರುವಾಸಿಯಾಗಿದ್ದಾರೆ. ಬಾಬ್ ಡೈಲನ್ ಮತ್ತು ಬಾಬ್ ಮಾರ್ಲಿಯಂತಹ ಸಂಗೀತಗಾರರಿಂದ ಪ್ರಭಾವಿತರಾದ ರೆವ್ಬೆನ್ ಮಶಾಂಗ್ವಾ ಅವರು ಬ್ಲೂಸ್ ಮತ್ತು ಬಲ್ಲಾಡ್ ಲಯಗಳ ಆಧಾರದ ಮೇಲೆ ಅನೇಕ ನಾಗಾ ಬುಡಕಟ್ಟು ಜಾನಪದ ಗೀತೆಗಳನ್ನು ರಚಿಸಿದ್ದಾರೆ. ಅವರನ್ನು 'ಬಾಬ್ ಡೈಲನ್ ಆಫ್ ದಿ ನಾಗಾಸ್' ಮತ್ತು 'ಕಿಂಗ್ ಆಫ್ ನಾಗಾ ಫೋಕ್ ಬ್ಲೂಸ್', ಜೊತೆಗೆ 'ಫಾದರ್ ಆಫ್ ನಾಗಾ ಫೋಕ್ ಬ್ಲೂಸ್' ಸೇರಿದಂತೆ ವಿವಿಧ ಹೆಸರುಗಳಿಂದ ಕರೆಯಲಾಗುತ್ತದೆ. ಬುಡಕಟ್ಟು ಸಂಗೀತದ ಅಭಿವೃದ್ಧಿಗೆ ನೀಡಿದ ಕೊಡುಗೆಗಾಗಿ ಅವರು ಭಾರತ ಸರ್ಕಾರದ ಬುಡಕಟ್ಟು ವ್ಯವಹಾರಗಳ ಸಚಿವಾಲಯದಿಂದ ರಾಷ್ಟ್ರೀಯ ಬುಡಕಟ್ಟು ಪ್ರಶಸ್ತಿಯನ್ನು ಪಡೆದರು. 2021ರಲ್ಲಿ ಭಾರತ ಸರ್ಕಾರವು ಕಲೆಗೆ ಅವರು ನೀಡಿದ ಶ್ರೀಮಂತ ಕೊಡುಗೆಗಾಗಿ ನಾಲ್ಕನೇ ಅತ್ಯುನ್ನತ ಭಾರತೀಯ ನಾಗರಿಕ ಪ್ರಶಸ್ತಿಯಾದ ಪದ್ಮಶ್ರೀ ಪ್ರಶಸ್ತಿಯನ್ನು ನೀಡಿ ಗೌರವಿಸಿತು. ದಿ ರಘು ದೀಕ್ಷಿತ್ ಪ್ರಾಜೆಕ್ಟ್ ಜೊತೆಗೆ ದಿ ಡೆವಾರಿಸ್ಟ್ಸ್ನ ಮೊದಲ ಸೀಸನ್ನಲ್ಲಿ ಮಶಾಂಗ್ವಾ ಕಾಣಿಸಿಕೊಂಡಿದ್ದರು. ಡಿಸ್ಕೋಗ್ರಫಿ ತಾಂತಿವಿ (1999) ಕ್ರಿಯೇಷನ್ (2006) ಅವರ್ ಸ್ಟೋರಿ (2012) ಉಲ್ಲೇಖಗಳು ಮಣಿಪುರದ ಸಂಗೀತಗಾರರು ಭಾರತೀಯ ಜಾನಪದ ಸಂಗೀತಗಾರರು 1961 ಜನನಗಳು ಉಖ್ರುಲ್ ಜಿಲ್ಲೆಯ ಜನರು ಕಂಟ್ರಿ ಬ್ಲೂಸ್ ಸಂಗೀತಗಾರರು 20ನೇ ಶತಮಾನದ ಭಾರತೀಯ ಸಂಗೀತಗಾರರು ನಾಗಾ ಜನರು ಭಾರತೀಯ ಪುರುಷ ಗಾಯಕ-ಗೀತರಚನಕಾರರು ಭಾರತೀಯ ಗಾಯಕ-ಗೀತರಚನಕಾರರು 20ನೇ ಶತಮಾನದ ಭಾರತೀಯ ಪುರುಷ ಗಾಯಕರು 20ನೇ ಶತಮಾನದ ಭಾರತೀಯ ಗಾಯಕರು ಕಲೆಯಲ್ಲಿ ಪದ್ಮಶ್ರೀ ಪಡೆದವರು